अब यो भन्न सकिन्छ कि यस धरातलमा जो पनि मानिसहरू छन् सम्पूर्ण मानवजाति नै उनै ज्ञानपथप्रवर्तक मनुका सन्तान हुन् । अत एव प्रत्येक मानव आज पनि स्वाभाविकरूपले अन्वेषणशील नै देखिन्छ र सदैव तद्रूप नै रहनेछ । त्यसैले मानवको आदि कालदेखि चलिआएको अन्वेषणशीलताको परिणाम नै आधुनिक वैज्ञानिक विकास हो । अस्तु, यो त मानव शब्दको व्युत्पत्ति, परिभाषा र प्रकृति भयो तर अझै पनि यस लेखनको केन्द्रबिन्दुमा रहेको मानवता पदार्थ सम्बन्धित प्रश्न जागृत नै छ – ‘वास्तवमा मानवता के हो ?’
